《积雨初霁同蒋景祈王敏敦柯煜周鼎沈坚释元乘分得八庚》
清代·蕴端

连日浓阴积，今朝喜有晴。映苔流水绿，近日乱云明。

旋听凉蝉噪，犹疑夜雨声。归飞梁上燕，毛羽一身轻。

作者简介：（1671—1705）或作袁端、蕴端。清宗室，字正子，一字兼山，号玉池生，别号红兰室主人。岳乐子。康熙二十三年，封勤郡王，后降贝子，寻缘事革爵。自少修谨，被服儒素，嗜学博古，诗拟李商隐，画法陈淳。有《玉池生稿》、《扬州梦传奇》。